CELEX: 62010CA0454
Language: sk
Date: 2011-11-17 00:00:00
Title: Vec C-454/10: Rozsudok Súdneho dvora (druhá komora) zo 17. novembra 2011 (návrh na začatie prejudiciálneho konania, ktorý podal Bundesfinanzhof — Nemecko) — Oliver Jestel/Hauptzollamt Aachen (Colný kódex Spoločenstva — Článok 202 ods. 3 druhá zarážka — Vznik colného dlhu po nezákonnom vstupe tovaru — Pojem „dlžník“ — Účasť na nezákonnom vstupe — Osoba, ktorá konala ako sprostredkovateľ pri uzavretí kúpnych zmlúv týkajúcich sa tovaru dovezeného nezákonným spôsobom)

28.1.2012   
            
            
               SK
            
            
               Úradný vestník Európskej únie
            
            
               C 25/18
            
         
      Rozsudok Súdneho dvora (druhá komora) zo 17. novembra 2011 (návrh na začatie prejudiciálneho konania, ktorý podal Bundesfinanzhof — Nemecko) — Oliver Jestel/Hauptzollamt Aachen
      (Vec C-454/10) (1)
      
      (Colný kódex Spoločenstva - Článok 202 ods. 3 druhá zarážka - Vznik colného dlhu po nezákonnom vstupe tovaru - Pojem „dlžník“ - Účasť na nezákonnom vstupe - Osoba, ktorá konala ako sprostredkovateľ pri uzavretí kúpnych zmlúv týkajúcich sa tovaru dovezeného nezákonným spôsobom)
      (2012/C 25/29)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesfinanzhof
      
         Účastníci konania pred vnútroštátnym súdom
      
      
         Navrhovateľ: Oliver Jestel
      
         Odporca: Hauptzollamt Aachen
      
         Predmet veci
      
      Návrh na začatie prejudiciálneho konania — Bundesfinanzhof — Výklad článku 202 ods. 3 druhej zarážky nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, s. 1; Mim. vyd. 02/004, s. 307) — Vznik colného dlhu v dôsledku nezákonného vstupu tovaru na colné územie Únie — Osoba, ktorá koná ako sprostredkovateľ pri uzatváraní kúpnych zmlúv tykajúcich sa tovaru dovezeného nezákonným spôsobom bez toho, aby sa na tomto dovoze bezprostredne podieľala — Podmienky, za ktorých možno takúto osobu považovať za colného dlžníka
      
         Výrok rozsudku
      
      Článok 202 ods. 3 druhá zarážka nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva, sa má vykladať v tom zmysle, že za dlžníka colného dlhu, ktorý vznikol v okamihu nezákonného vstupu tovaru na colné územie Európskej únie, sa má považovať osoba, ktorá sa síce na vstupe bezprostredne nepodieľa, zúčastnila sa ho však ako sprostredkovateľ pri uzavretí kúpnych zmlúv týkajúcich sa tohto tovaru, ak si takáto osoba bola vedomá alebo si mala byť vedomá, že takýto vstup je nezákonný, čo musí posúdiť vnútroštátny súd.
      
         (1)  Ú. v. EÚ C 317, 20.11.2010.